27 साल बाद लाहौर जेल से रिहा होंगे गोपाल दास  
गोपाल दास को पाकिस्तान में जासूसी करने के आरोप में गिरफ्तार किया गया था और उन्हें उमकैद की सजा सुनाई गई थी।
लाहौर की जेल में 27 साल से कैद भारतीय नागरिक गोपाल दास को गुरुवार को रिहा किया जाएगा। पाकिस्तानी अधिकारी गोपाल को अटारी बॉर्डर से भारत भेजेंगे। गोपाल की स्वदेश वापसी की खबर अमृतसर में उनके परिवार को दे दी गई है।  27 मार्च को पाकिस्तान के राष्ट्रपति आसिफ अली जरदारी ने गोपाल की बाकी बची सजा माफ कर दी थी। गोपाल दास को पाकिस्तान में जासूसी करने के आरोप में गिरफ्तार किया गया था और उन्हें उमकैद की सजा सुनाई गई थी, जिसके तहत गोपाल दास को इस साल के आखिर में रिहा किया जाना था।